

**Achtergrûnynformaasje by de Akademylêzingen 2024 – 2025**

|  |
| --- |
| Freed 22 novimber 2024 |

# Sprekker: Dr. Nynke Boonstra, Lector NHL Stenden

**Titel:** **‘Verpleegkunde in de GGZ’**

Yn 2011 promovearre Nynke Boonstra oan de Ryksuniversiteit Grins op promoasjeûndersyk rjochtte op it belang fan iertidige behanneling fan jongeren mei in psygoatyske kwetsberheid. As lektor Zorg & Innovatie yn de psychiatry rjochtet se har op it ûntwikkeljen en ûndersykjen fan effektive yntervinsjes dy't bydrage oan it ferbetterjen fan de soarch foar minsken mei in psychyske kwetsberheid. Nei de oplieding HBO-V folge se de stúdzje ferplegingswittenskippen oan de fakulteit Sûnenswittenskippen fan de Universiteit fan Maastricht, dy't se yn 2001 ôfrûne. Dêrnei die se de oplieding ‘Geestelijke Gezondheidszorg Verpleegkundig Specialist’. Fan 2015 ôf is Nynke wurksum as lektor Zorg & Innovatie in de Psychiatrie oan NHL Stenden Hogeschool.

**Sprekker Ljouwer:** **Dr. Nelleke IJssennagger-van der Pluijm, direkteur bestjoerder Fryske Akademy:**

**Titel:** **‘Frisia en de Vikingtiid’**

Nelleke IJssennagger-van der Pluijm is sûnt maart 2021 direkteur-bestjoerder mei ûndersykstaak by de Fryske Akademy. Dêrfoar wie se Regional Kurator Cornwall by de National Trust yn Ingelân en Konservator Terpekultuer en Midsiuwen by it Fries Museum. Har ûndersyk is rjochte op de Kultuerskiednis fan it súdlik Noardseegebiet, benammen iere midsiuwen en Fikingtiid. Se wurket ynterdissiplinêr en rjochtet har û.o. op de gearhing fan de Noardseewrâld, op ‘yntercoastal dynamics’, Frisia yn de iere midsiuwen en de Fikingtiid yn ús kontreien. Yn 2023 krige se ien fan de tsien KNAW Early Career Partnership-beurzen om in gearwurking mei û.o. biologen op te setten oangeande it tema kust - en tijgebieten.

**Sprekker De Jouwer:** **Dr. Han Nijdam, Fryske Akademy:**

**Titel:** **‘De dragers fan de Fryske Frijheid (11e en 15e iuw): adel of boeren?’**

Han Nijdam (Amsterdam, 1969) studearre Midsieuske Skiednis, Antropology en Aldgermaansk oan de Universiteit fan Amsterdam. Yn 2008 is er cum laude promovearre oan de Universiteit Leiden. Sûnt 2003 is er oan de Fryske Akademy oansteld as ûndersiker foar it Aldfrysk. Syn wittenskiplike ynteresse giet benammen út nei Aldfrysk rjocht, rjochts- en histoaryske antropology.

|  |
| --- |
| Tiisdei 21 jannewaris 2025 |

**Sprekker:** **Prof. dr. Marien de Jonge, Radboud Universiteit Nijmegen**

**Titel:** **‘Infectie en immuniteit, afweer en bescherming’**

Marien de Jonge is heechlearaar Infectie en Immuniteit oan it Radboud UMC/Radboud Universiteit. De Jonge ûndersiket de ynteraksje tusken sykteferwekkers, lykas firussen en baktearjes, en ús imuunsysteem, benammen yn de luchtwegen. It doel fan syn ûndersyk is mear begryp fan it ferrin fan ymmuniteit nei in ynfeksje. Dy kennis wol er dêrnei tapasse yn de ûntwikkeling fan sekuerder diagnostyk, en de ferbettering fan faksinaasje. Dêrneist ûndersiket er alternativen foar de gebrûklike faksinaasjerûte. De measte faksins krije minsken mei in nulle tatsjinne yn de spieren, mar somtiden leveret faksinaasje fia de hûd of luchtwegen in bettere ymmuniteit op. De Jonge sjocht nei de ûntwikkeling fan in faksin dat fia de noas tatsjinne wurdt foar beskerming tsjin besmetlike pneumokokkebaktearje, dy't yn kwetsbere groepen liede kin ta sepsis en harsenfluesûntstekking.

**Achtergrûnynformaasje by de Akademylêzingen 2024 – 2025**

**ferfolch**

|  |
| --- |
| **Tiisdei 21 jannewaris 2025** |

**Sprekker:** **Dr. Johanneke Liemburg**

**Titel:** **‘Geertje Lycklema à Nijholt, 1938-2014 – Feministisch strategisch’**

Johanneke Liemburg studearre politikology yn Amsterdam. Hja wurke as sjoernalist by de Leeuwarder Courant (1970-1973) en wie stêfmeiwurker by de Fryske Kultuerried (1976-1981). Foar de PvdA wie se Steatelid fan 1978 oant 1995 en fan 1981 ôf ek fraksjefoarsitter. Se wie deputearre fan 1987 oant 1994 (mei as portefúljes kultuer, sosjaal-kultureel wurk, emansipaasje, jeugd, lytse kearnen en finânsjes). Fan 1994 oant 1998 wie se lid fan de Twadde Keamer en dêrnei koördinator fan emansipaasjeburo Equa. Yn 2000 waard se boargemaster fan Littenseradiel oant dy gemeente by de weryndieling yn 2018 opdield waard yn trije oare gemeenten. Yn 2010 promovearre se oan de Rijksuniversiteit Groningen op Fedde Schurer (1898-1968), dêr't se in biografy oer skreau. Yn 2023 ferskynde fan har hân in biografy oer Geertje Lycklama à Nijeholt (1938-2014).

|  |
| --- |
| **Freed 14 maart 2025** |

**Sprekker:** **Mr. W.P.M. ter Berg, senior raadsheer Gerechtshof Arnhem-Leeuwarden**

**Titel:** **‘Als u rechter was, dan zou u …….. of toch maar niet?’**

Pieter ter Berg studearre rjochten yn Tilburg en gie dêrnei yn militêre tsjinst. Yn'e kâlde oarloch folge er in oplieding ta kriichsfinzenen-ûnderfreger (yn it Russysk). Ter Berg begûn syn karriêre as advokaat yn Ljouwert en Dokkum, dêrnei waard er rjochter yn Assen, Middelkamp en twa kear op de Nederlânske Antillen (yn totaal 11 jier). Sûnt 2007 wie Ter Berg wurksum by it gerjochtshôf yn Ljouwert oant er yn juny 2024 mei pensjoen gie. Dit om reden dat in rjochter nei syn 73ste libbensjier gjin rjocht mear sprekke mei en naam er ôfskied fan it gerjochtshôf yn Ljouwert. Ta syn gelok mei er noch wol rjochter wêze op de Nederlânske Antillen.

**Sprekker Ljouwert:** **Froukje Hernamdt, direkteur Natoermuseum Fryslân**

**Titel:** **‘De takomst fan it Natoermuseum Fryslân’**

Froukje Hernamt wurket sûnt 1 febrewaris 2022 as direkteur-bestjoerder fan Natoermuseum Fryslân. Dêrfoar wurke hja as programmamanager by de Friese Milieu Federatie. Hja hat in brede eftergrûn en wurkûnderfining yn ferskate projekten op it mêd fan natuer en kultuer. Ek hat sy in brede maatskiplike oriïntaasje, troch har ûnderfining as wethâlder yn de eardere gemeente Littenseradiel en har bestjoerlike funksjes yn it kulturele domein.

**Sprekker De Jouwer:** **Dr. Dennis Voeten, konservator Natuurmuseum Fryslân**

**Titel: ‘Friese Dino’s in vogelvlucht. De oorsprong en evolutie van vogels’**

Dennis Voeten studearre geology oan de Vrije Universiteit yn Amsterdam, wêrnei't er in promoasjeûndersyk die nei de Dútske oerfûgel Archaeopteryx, yn in gearwurking tusken de Palackariër Universiteit yn Olomouc (Tsjechië) en de European Synchtron Radiation Facility yn Grenoble (Frankryk). Hjirnei wie er kurator oan it Museum of Evolution and the Evolutionary Biology Centre fan Uppsala University (Sweden). Dennis Voeten is aspirant-konservator fan it Natuurmuseum Fryslân (Ljouwert) en is aktyf belutsen by wittenskiplik ûndersyk oan de Winterswijkse Steengroeve en is dé Nederlânske ekspert oer Archaeopteryx: ien fan de âldste bekende fûgels en fleanende dinosauriërs, ek wol de Oerfûgel neamd.